section_heading: Karijera
paragraph_text: U profesionalce je krenuo 2000. godine gdje se u samo godinu dana istaknuo kao vrstan zemljaš. Naime na svom prvom ATP turniru dogurao je do finala, prošavši najprije kvalifikacije te 4 meča glavnog turnira gdje je pobijedio igrače poput Franca Squillarija i Gastona Gaudija, osvajača brojnih naslova te pobjednika Roland Garrosa 2004. godine. U finalu ga je zaustavio tada svjetski broj 1 Gustavo Kuerten sa 6-1,6-3. Taj turnir je bio veliko iskustvo za mladog Acasusa lansiravši ga među 100 najboljih svjetskih tenisača u toj godini.